### 11.    Ansøgning om renoveringsstøtte til opførelse af fælleshus (aktivitetshus), Afd. Sct. Olaiparken, Kalundborg Almennyttige Boligselskab

**Åbent**

Sagsnr.: 326-2017-26725       J.nr.: 03.30.05           Dokumentnr.:
326-2018-45442

**Sagstype**

Beslutning.

**Resume og sagens baggrund**

Rådgivningsfirmaet
Kuben har på vegne af Kalundborg Almennyttige Boligselskab for boligafdelingen
[adresse]. Olaiparken udarbejdet en ”helhedsplan” og har i den forbindelse fremsendt
ansøgninger vedlagt skema A vedrørende renoveringssager med støtte fra
Landsbyggefonden, herunder opførelse af et fælleshus.

Boligorganisationen har fremsendt skema A vedrørende
byggeudgifterne på 7.815.808 kr. Det er en godkendelse af denne anskaffelsessum
og garanti for lån hertil, som kommunen nu forholder sig til.

**Indstillinger**

Direktøren indstiller, at:

1. Skema A for miljøforbedrende
foranstaltninger godkendes og videresendes til Landsbyggefonden.

2. Kommunen påtager sig den eventuelle
opgjorte garanti for det støttebærende lån (med regaranti fra
Landsbyggefonden).

3. Administrationen bemyndiges til at
godkende skema B, såfremt der ikke er overskridelser i forhold til skema A og
Landsbyggefondens tilsagn på grundlag heraf.

4. Byggeregnskabet og det eventuelle
endelige garantikrav forelægges for kommunalbestyrelsen

5. det godkendes at boligafdelingen principielt kan optage
støttede lån til de pågældende arbejder på 7.815.808 kr.

**Behandling**

Økonomiudvalget, Kommunalbestyrelsen.

**Sagsfremstilling**

Boligafdelingen Sct. Olaiparken indeholder
276 familieboliger, som er opført i 1971. I denne afdeling ønskes opført et
fælleshus. Det er fælleshuset, der opføres med støtte fra Landsbyggefonden. De
driftsudgifter, som der måtte forekomme, vil ikke belaste afdelingen ifølge de
foreliggende oplysninger. Projektet er vedtaget på et afdelingsmøde den 3.
oktober 2017. Arbejdernes udførelse medfører ikke lejestigninger.

Bygningen af fælleshuset
gennemføres med henblik på at fremtidssikre boligerne, idet det vurderes, at
bygningen af huset vil fremme miljøet i boligområdet.

Kommunen har vedrørende de
påtænkte arbejder tidligere modtaget en forhåndsvurdering fra Landsbyggefonden.
Det fremgår heraf, at Landsbyggefonden finder at kunne yde støtte på et samlet
lån på 7.815.808. kr. til miljøfremmende foranstaltninger.

*Tidligere ansøgning om opførelse
af et trivselshus*

Det har tidligere været forsøgt
at opføre et trivselshus i [adresse]. Olaiparken. Kommunalbestyrelsen godkendte på
sit møde den 23. maj 2007 en helhedsplan for en boligsocial indsats
"Tryghed og Trivsel i [adresse]. Olaiparken" vedrørende kommunal
medfinansiering for perioden 2008-2012, herunder et skema A for et trivselshus
med en anskaffelsessum på 8.000.000 kr. Da skema B efterfølgende blev fremsendt
udgjorde anskaffelsessummen 11.000.000 kr. Dette blev imidlertid ikke fremsendt
til politisk behandling, idet processen blev stillet i bero *dels* på
baggrund af, at Landsbyggefonden i mellemtiden betingede sig, at der blev
udarbejdet en ny helhedsplan, som skulle omhandle alle boligorganisationer i
området, og *dels* fordi der opstod beboerdemokratiske udfordringer, efter
at beboerne nu ikke længere ville godkende helhedsplanen. Projektet blev
efterfølgende stoppet.

**Økonomiske konsekvenser**

Kommunen
vil skulle påtage sig den garantiforpligtelse, som følger af optagelsen af de
støttebærende lån (med ydelsesstøtte fra Landsbyggefonden). Den samlede
garantiforpligtelse kommer til at udgøre 7.815.808 kr., og heraf garanterer
Landsbyggefonden halvdelen. Det skal særligt bemærkes, at der for så vidt angår
fælleshuset (aktivitetshuset) ikke direkte er tale om en garanti til
boligformål, jf. lånebekendtgørelsens § 3, stk. 2, nr. 1. Der er heller ikke
tale om, at garantien ydes i forbindelse med opførelse af boliger. Det vurderes
derfor, at en krævet garanti vil skulle indregnes i kommunens låntagning og dermed
indregnes i kommunens udnyttelse af lånerammen.

**Økonomiudvalgets møde den 14.
marts 2018:**

Anbefales.